Soarta procurorului general al DNA, Laura Codruţa Kovesi va fi anunţată săptămâna viitoare. Preşedintele va face public răspunsul la cererea de revocare venită din partea ministrului Justiţiei, Tudorel Toader.

Ministrul Justiţiei a anunţat în februarie declanşarea procedurilor de revocare din funcţia de procuror şef al DNA a Laurei Codruţa Kovesi, prezentând un raport de 36 de pagini cu 20 de „categorii de acte şi fapte” din perioada februarie 2017 - februarie 2018, pe care Toader i le impută şefei DNA. Secţia de procurori din CSM a dat aviz negativ solicitării.

Decizia de a o revoca sau nu pe Kovesi aparține președintelui Klaus Iohannis.